**Roberto Pascual Rodríguez**, nado no Carballiño o 20 de setembro de 1981, é un dramaturgo, profesor e investigador teatral galego.

Traxectoria
-----------

Doutor en Estudos da Literatura e da Cultura. Licenciado en Filoloxía Galega e posgraduado en Arte Dramática pola Universidade de Santiago de Compostela. Diploma de Estudos Avanzados en Teoría da Literatura e Literatura Comparada, cunha investigación sobre o teatro galego.

Foi actor na Aula de Teatro da USC, onde traballou en cinco espectáculos dirixidos por Roberto Salgueiro. Publicou en revistas como *Tempos Novos*, Grial, *Primer Acto*, *Anuario Grial de Estudos Literarios Galegos*, *Artez*, *Escaramuza* etc. Forma parte do consello de redacción de *Madrygal*, Revista de estudios gallegos da Universidad Complutense de Madrid e da *Revista Galega de Teatro.* Dirixe la colección *Abrente* de Teatro na editorial *Difusora*.

Foi profesor colaborador de lingua, literatura e cultura galegas na Universidade Complutense de Madrid, e profesor de galego no *Espacio de las Lenguas Ibéricas y Prehispánicas* do Instituto Cervantes. Tamén profesor e xefe de estudos da ESAD (Escola Superior de Arte Dramática de Galicia).

En 2009, foi nomeado director da Mostra Internacional de Teatro de Ribadavia onde recibiu premios como o Premio da Cultura Xunta de Galicia na Modalidade de Artes Escénicas 2013, Premio Bianual FEGATEA (Federación Galega de Teatro Afeccionado) 2014, Premio Rosa María Cano á Xestión Cultural Vinculada ás Artes Escénicas da Feira de Teatro de Castela e León 2017.

Membro da Asociación de Escritores en Lingua Galega e da Asociación de Directores de Escena de España. Participou en multitude de congresos, foi xurado de premios teatrais e Membro da Comisión redactora do informe 'As artes escénicas en Galicia: situación e perspectivas', Consello da Cultura Galega, 2013.

Traballa como divulgador cultural nos programas ZigZag da "TVG" e Diario Cultural da "Radio Galega", ademais doutros medios dixitais.

Formou parte de diversas comisións e asesorías institucionais, como pode ser o Consello Artístico de Teatro do INAEM ou o Consello Estatal de Artes Escénicas e Musicais do "Ministerio de Cultura y Deporte". Tamén como asesor de Artes Escénicas para o "Cabildo de Tenerife", membro de comisións artísticas do "Centro Conde Duque" de Madrid, Fundación "SGAE" ou consultor e colaborador en informes e Comisións para o "Consello da Cultura Galega".

Recibiu o Premio Arenteira de Cultura 2017 na súa terra natal, "O Carballiño" e en 2021 obtivo o Premio Rafael Dieste, que convoca a "Deputación Provincial da Coruña".

Roberto Pascual (esquerda), Avelino González (centro) e Santi Prego na gala de entrega dos Premios María Casares do 2014.

Obras
-----

### Ensaio

* *A obra de Manuel Lourenzo no sistema teatral galego* (2006). Tris Tram. ISBN 84-89377-72-3.
* *25 anos. Mostra Internacional de Teatro de Ribadavia* (2009). Difusora. 144 páxs. ISBN 978-84937090-6-8.
* *Roberto Vidal Bolaño e os oficios do teatro* (2013). Vigo: Xerais. 136 páxs. ISBN 978-84-9914-495-5.

Teatro
------

* *Sophie non é o meu nome de guerra* (2021). Deputación da Coruña. 41 páxs.

### Obras colectivas

* *Palabra e acción. A obra de Manuel Lourenzo no sistema teatral galego* (2006). Tris Tram. Coordinador.
* *25 anos. Mostra Internacional de Teatro Ribadavia* (2009). Difusora. Con Inma López Silva e Xosé Luís Méndez Ferrín.
* *VI Encontro de Escritores Galegos. Literatura e proxección exterior* (2012). Deputación da Coruña.

Notas
-----

1. 1 2  "Roberto Pascual Rodríguez Galegos Gallegos". *galegos.galiciadigital.com*. Consultado o 2022-08-08.
2. 1 2 3  León, Junta de Castilla y. "Roberto Pascual Rodríguez - Muestra Internacional de Teatro de Ribadavia". *cultura.jcyl.es* (en castelán). Consultado o 2022-08-08.
3. 1 2  Guerrero Alfaro, Sara (26 de xullo de 2019). "Roberto Pascual: "Non mudaremos o mundo cun festival, pero podemos incidir en certas dinámicas e crear titulares incómodos para os grupos de poder"". *elsaltodiario.com* (en castelán). Consultado o 4 de decembro de 2023.
4. ↑  "Roberto Vidal Bolao e os oficios do teatro Edicións Xerais de Galicia LG3 O soportal da Literatura Galega". *culturagalega.org* (en castelán). Consultado o 2022-08-08.
5. ↑  Domínguez Dapena, Cristina (abril, maio, xuño 2022). "A viaxe de Shopie". *Grial* **LX** (234): 101–102. ISSN 0017-4181.
6. ↑  Roldán, Candela F. (18 de abril de 2023). "Roberto Pascual, dramaturgo: «Hai que deixar de dulcificar a prostitución e falar da realidade que temos no portal do lado»". *lavozdegalicia.es* (en castelán). Consultado o 4 de decembro de 2023.

|  |  |
| --- | --- |
| Control de autoridades | 
* Wd: Q12399125
* WorldCat
* VIAF: 169595816
* AELG: 326
* BNE: XX4610146
* Dialnet: 1782564
* GND: 1237463033
* ISNI: 0000000118473664
* PTBNP: 1470319
* SUDOC: 165282045

 |